Γεγονότα Σεπτεμβρίου 2023

Γεγονότα το 2023 : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Σεπτεμβρίου του 2023, συνοδευόμενα από τις πηγές μέσω των οποίων μεταδόθηκαν.

 Πόλεμος και επιθέσεις Ισραηλινοπαλαιστινιακή σύγκρουση Ένας Παλαιστίνιος σκοτώνεται και αρκετοί άλλοι τραυματίζονται στη διάρκεια επιδρομής του ισραηλινού στρατού στην Αγκαμπάχ της κατεχόμενης Δυτικής Όχθης.(Al Jazeera) Σύγκρουση στο Ναγκόρνο-Καραμπάχ Η Αρμενία αναφέρει ότι βομβίδα από δυνάμεις του Αζερμπαϊτζάν στην πόλη Σκοτ σκότωσε δύο από τους στρατιώτες της και τραυμάτισε άλλον έναν. (Reuters)Διεθνείς σχέσεις Ο Πάπας Φραγκίσκος φτάνει στη Μογγολία, σηματοδοτώντας την πρώτη παπική επίσκεψη στη χώρα, η οποία έχει μικρό καθολικό πληθυσμό. (NCR)Νόμος και έγκλημα Δεκαοκτώ άνθρωποι σκοτώνονται κατά τη διάρκεια ανταλλαγής πυροβολισμών μεταξύ ληστών και αστυνομικών στο Λιμπόπο της Νότιας Αφρικής. (Al Jazeera)Πολιτική και εκλογές Προεδρικές εκλογές στη Σιγκαπούρη 2023 Οι πολίτες της Σιγκαπούρης προσέρχονται στις κάλπες για να ψηφίσουν για πρόεδρο. (CNA) Ο πρώην επικεφαλής υπουργός Θαρμάν Σανμουγκαράτναμ εκλέγεται ως ο 9ος πρόεδρος της Σιγκαπούρης με πάνω από το 70% των έγκυρων ψήφων. (Reuters) Πόλεμος και επιθέσεις Συγκρούσεις λαμβάνουν χώρα στο Τελ Αβίβ του Ισραήλ μεταξύ προσφύγων της Ερυθραίας - υποστηρικτών και αντιπάλων της κυβέρνησης του Ισάιας Αφεγουέρκι - και της ισραηλινής αστυνομίας, με αποτέλεσμα να τραυματιστούν 114 άτομα, μεταξύ των οποίων 30 αστυνομικοί. (BBC)Επιστήμη και τεχνολογία Η Ινδία εκτοξεύει το Aditya-L1, την πρώτη της αποστολή παρατήρησης του ήλιου για την παρατήρηση του ηλιακού στέμματος, της φωτόσφαιρας και της χρωμόσφαιρας και τη μελέτη των ηλιακών ανέμων και των ηλιακών εκλάμψεων, καθώς και την επίδρασή τους στη Γη και τον κοντινό-διαστημικό καιρό. (BBC News) (NOS) Πόλεμος και επιθέσεις Πέντε πολίτες σκοτώνονται σε αεροπορικό βομβαρδισμό στο Χαρτούμ, μετά το θάνατο άλλων 20 πολιτών σε βομβαρδισμούς χθες. (The Guardian) Ρωσική εισβολή στην Ουκρανία Ο Ουκρανός πρόεδρος Βολοντίμιρ Ζελένσκι απολύει τον υπουργό Άμυνας Ολέξι Ρεζνίκοφ εν μέσω καταγγελιών για δωροληψία εντός του υπουργείου Άμυνας. Ο επικεφαλής του Ταμείου Κρατικής Περιουσίας, Ρουστέμ Ουμέροφ αντικαθιστά τον Ρεζνίκοφ. (Reuters) (CNN)Καταστροφές και δυστυχήματα Οι σφοδρές πλημμύρες στο φεστιβάλ Burning Man στη Νεβάδα των ΗΠΑ, σκοτώνουν ένα άτομο και αφήνουν δεκάδες χιλιάδες ανθρώπους αποκλεισμένους στην έρημο Μπλακ Ροκ. (AP)Πολιτική και εκλογές Γενικές εκλογές στη Γουατεμάλα 2023 Το Ανώτατο Εκλογοδικείο της Γουατεμάλας αποκαθιστά προσωρινά τον εκλεγμένο πρόεδρο Μπερνάρδο Αρέβαλο του κόμματος Semilla, το οποίο είχε ανασταλεί εν αναμονή έρευνας για φερόμενες παρατυπίες στη διαδικασία εγγραφής. (AFP via France 24) Σύγκρουση στην Κολομβία Εννέα άνθρωποι σκοτώνονται και άλλοι πέντε τραυματίζονται σε συγκρούσεις μεταξύ αντιφρονούντων τυ FARC και του Εθνικού Απελευθερωτικού Στρατού (ELN) στην Αραούκα της Κολομβίας. Συμβαίνει καθώς ο ELN ολοκληρώνει τον τέταρτο γύρο ειρηνευτικών συνομιλιών με την κυβέρνηση. (AFP μέσω The Daily Star)Καταστροφές και ατυχήματα Πέντε άνθρωποι σκοτώνονται και άλλοι τρεις αγνοούνται κατά τη διάρκεια πλημμυρών σε ολόκληρη την Ισπανία. (The Local Europe)Νόμος και έγκλημα Το Ανώτατο Δικαστήριο της Ιαπωνίας διατάσσει τη νομαρχία Οκινάουα να επιτρέψει στις Ένοπλες Δυνάμεις των Ηνωμένων Πολιτειών να επεκτείνουν τους διαδρόμους και τις στρατιωτικές υποδομές τους στη νήσο, παρά τις διαμαρτυρίες των ντόπιων που αντιτίθενται στην παρουσία του αμερικανικού στρατού. (AP)Πολιτική και εκλογές Το κοινοβούλιο του Βανουάτου εκλέγει τον Σάτο Κίλμαν ως νέο πρωθυπουργό, αντικαθιστώντας τον Ισμαέλ Καλσακάου. (Reuters) Οικονομία και επιχειρήσεις Το δημοτικό συμβούλιο του Μπέρμινγκχαμ, η μεγαλύτερη τοπική αρχή στην Ευρώπη, κηρύσσει χρεοκοπία. (Sky News) Το Viking Link, το μακρύτερο υποθαλάσσιο καλώδιο ηλεκτρικής ενέργειας στον κόσμο, μια κοινοπραξία μεταξύ της National Grid του Ηνωμένου Βασιλείου και της Energinet της Δανίας, ολοκληρώνεται. Η διασύνδεση HVDC θα τροφοδοτεί με ηλεκτρική ενέργεια περίπου 1,4 εκατομμύρια σπίτια στο Ηνωμένο Βασίλειο. (Electrek)Καταστροφές και ατυχήματα Πλημμύρες στην Ευρώπη το 2023 Στην Ελλάδα, τουλάχιστον 1 άτομο σκοτώνεται σε πλημμύρες στη Θεσσαλία. (NOS)Νόμος και έγκλημα Ο Ενρίκε Τάριο, ηγέτης της ακροδεξιάς ομάδας Proud Boys, καταδικάζεται σε 22 χρόνια φυλάκισης για συνωμοσία με σκοπό την υποκίνηση στάσης, η οποία είναι η μεγαλύτερη ποινή που έχει επιβληθεί μέχρι σήμερα σε κατηγορούμενο για την επίθεση στο Καπιτώλιο στις 6 Ιανουαρίου. (CNN) Πόλεμος και επιθέσεις Ρωσική εισβολή στην Ουκρανία Τουλάχιστον 17 άτομα σκοτώνονται και άλλα 33 τραυματίζονται σε ρωσική επίθεση με πυραύλους σε αγορά στην Κοστιαντινίβκα στην περιφέρεια Ντονέτσκ. (BBC News) (Reuters)Καταστροφές και δυστυχήματα Ένας εξωτροπικός κυκλώνας στη νότια Βραζιλία προκαλεί πλημμύρες σε πολλές πόλεις, σκοτώνοντας τουλάχιστον 27 ανθρώπους και αφήνοντας περισσότερους από 1.600 ανθρώπους άστεγους. (AP) Ευρωπαϊκές πλημμύρες Σεπτεμβρίου 2023 Τουλάχιστον 10 άνθρωποι σκοτώνονται από πλημμύρες που προκαλούνται από καταρρακτώδεις βροχές στη Βουλγαρία, την Τουρκία και την Ελλάδα. (BBC News)Διεθνείς σχέσεις Η Αφρικανική Σύνοδος Κορυφής για το Κλίμα στο Ναϊρόμπι στην Κένυα, ολοκληρώνεται με έκκληση προς τους παγκόσμιους ηγέτες να εφαρμόσουν έναν παγκόσμιο φόρο άνθρακα στα ορυκτά καύσιμα, τις μεταφορές και τις μεταρρυθμίσεις του παγκόσμιου χρηματοπιστωτικού συστήματος, το οποίο, σύμφωνα με τους ηγέτες, αδικεί δυσανάλογα τα αφρικανικά έθνη. (AP)Νόμος και έγκλημα Το Ανώτατο Δικαστήριο του Έθνους αποποινικοποιεί την άμβλωση σε εθνικό επίπεδο στο Μεξικό. (AP) Πόλεμος και επιθέσεις Πόλεμος στο Μάλι Σε επίθεση ισλαμιστών σε στρατόπεδο και σε ποταμόπλοιο στο βορειοανατολικό Μάλι σκοτώνονται 64 άτομα, μεταξύ των οποίων 49 πολίτες και 15 στρατιώτες. (BBC News) (Reuters)Καταστροφές και δυστυχήματα Κακοκαιρία Ντάνιελ Ο αριθμός των νεκρών από τις πλημμύρες σε Τουρκία, Βουλγαρία και Ελλάδα ανέρχεται στους 15 έπειτα από την ανεύρεση άλλων πέντε νεκρών στην Ελλάδα. (Al Jazeera) Ο κύριος αυτοκινητόδρομος μεταξύ Αθήνας και Θεσσαλονίκης κλείνει λόγω των πλημμυρών. Η σιδηροδρομική σύνδεση μεταξύ των δύο πόλεων επίσης διακόπτεται. (NOS)Διεθνείς σχέσεις Το Ηνωμένο Βασίλειο ανακοινώνει ότι θα ενταχθεί εκ νέου στον Ορίζοντας Ευρώπη, μια πρωτοβουλία από την Ευρωπαϊκή Ένωση για την επιστημονική έρευνα. (BBC News)Νόμος και έγκλημα Ένας άνδρας συλλαμβάνεται στο Κιγκαλί της Ρουάντα, αφού δεκατέσσερις άνθρωποι βρέθηκαν νεκροί στο σπίτι του. Ο ύποπτος κατά συρροή δολοφόνος προσέλκυε τα θύματά του στο σπίτι του από τα κοντινά μπαρ. (Al Jazeera) Πόλεμος και επιθέσεις Ρωσική εισβολή στην Ουκρανία Η Ρωσία λέει ότι τα συστήματα αεράμυνάς της κατέρριψαν δύο ουκρανικά drones που προσπαθούσαν να επιτεθούν σε εκλογικό κέντρο στο Σκαντόβσκ της περιφέρειας Χερσώνας, καθώς η ψηφοφορία βρίσκεται σε εξέλιξη. (Al Jazeera) Τέσσερις άνθρωποι σκοτώνονται και άλλοι 72 τραυματίζονται σε πυραυλική επίθεση της Ρωσίας στο Kryvyi Rih του Ντνιπροπετρόφσκ. (CNN International) (Reuters)Καταστροφές και δυστυχήματα Σεισμός στο Μαρόκο Τουλάχιστον 2.012 άνθρωποι σκοτώνονται από σεισμό μεγέθους 6,8 βαθμών της κλίμακας Ρίχτερ στην επαρχία Σισαουά του Μαρόκου. (Al Jazeera)Διεθνείς σχέσεις Η ρωσική κυβέρνηση ανακαλεί τον πρέσβη της στην Αρμενία για να διαμαρτυρηθεί για τις πρόσφατες ενέργειες και δηλώσεις της αρμενικής κυβέρνησης, εν μέσω της συνεχιζόμενης επιδείνωσης των σχέσεων μεταξύ των δύο χωρών. (Reuters)Νόμος και έγκλημα Ένα άτομο σκοτώνεται και πέντε τραυματίζονται όταν αυτοκίνητο παρασύρει πεζούς και δύο άλλα οχήματα στη Μελβούρνη της Βικτώριας, στην Αυστραλία. Ο οδηγός συλλαμβάνεται στον τόπο του συμβάντος. (ABC News Australia)Πολιτική και εκλογές Ρωσικές εκλογές 2023 Οι Ρώσοι προσέρχονται στις κάλπες για να εκλέξουν τα σώματα των τοπικών κυβερνήσεων. (Reuters) Πόλεμος και επιθέσεις Ρωσική εισβολή στην Ουκρανία Ο Διεθνής Οργανισμός Ατομικής Ενέργειας προειδοποιεί για πυρηνική απειλή στον Πυρηνικό Σταθμό Ζαπορίζια έπειτα από εκρήξεις που ακούστηκαν κοντά στο εργοστάσιο. (PBS News)Τέχνες και πολιτισμός 80ό Διεθνές Φεστιβάλ Κινηματογράφου Βενετίας Η ταινία Poor Things , σε σκηνοθεσία του Γιώργου Λάνθιμου, κερδίζει τον Χρυσό Λέοντα για το 2023 στο Διεθνές Φεστιβάλ Κινηματογράφου Βενετίας. (Euronews)Πολιτική και εκλογές Προεδρική εκλογή στο Αρτσάχ 2023 Η Εθνοσυνέλευση της μη αναγνωρισμένης Δημοκρατίας του Αρτσάχ εκλέγει τον Σαμβέλ Σαχραμανιάν ως τον νέο πρόεδρο. (RFE/RL) Προεδρικές εκλογές στις Μαλδίβες 2023 Οι ψηφοφόροι στις Μαλδίβες προσέρχονται στις κάλπες για να εκλέξουν τον πρόεδρο. Κανένας υποψήφιος δεν συγκεντρώνει την πλειοψηφία του 50%, οπότε ο τωρινός πρόεδρος Ιμπραΐμ Μοχάμετ Σολίχ θα αντιμετωπίσει τον υποψήφιο της αντιπολίτευσης και δήμαρχο της Μαλέ Μοχάμετ Μουιζού στον δεύτερο γύρο στις 30 Σεπτεμβρίου. (Reuters)Αθλητισμός WTA Tour 2023 Αμερικανικό Όπεν τένις 2023 Στο τένις, στο Αμερικανικό Όπεν η Αμερικανίδα Κόκο Γκοφ κατακτά το μονό γυναικών, τον πρώτο της τίτλο Γκραν Σλαμ αφού νίκησε στον τελικό την Λευκορωσίδα Αρίνα Σαμπαλένκα. (CBS Sports) Πόλεμος και επιθέσεις Σύγκρουση στο Σουδάν 2023 Τουλάχιστον 43 άνθρωποι σκοτώνονται και δεκάδες άλλοι τραυματίζονται κατά τη διάρκεια αεροπορικής επιδρομής στο Χαρτούμ του Σουδάν. Πρόκειται για την πιο θανατηφόρα αεροπορική επιδρομή κατά τη διάρκεια της σύγκρουσης. (AP) Ρωσική εισβολή στην Ουκρανία Δύο ξένοι εργαζόμενοι σε ανθρωπιστικές οργανώσεις σκοτώνονται και άλλοι δύο τραυματίζονται από ρωσικό βομβαρδισμό κοντά στο Τσάσιβ Γιαρ, στην περιφέρεια Ντονέτσκ. (AP) Υπογράφεται κατάπαυση του πυρός μεταξύ της Φατάχ και ισλαμιστικών ομάδων, έπειτα από τριήμερες συγκρούσεις σε παλαιστινιακό καταυλισμό προσφύγων στην Αΐν αλ Χιλουέ στην Περιφέρεια Σιδώνας του Λιβάνου, κατά τις οποίες σκοτώθηκαν πέντε άτομα και τραυματίστηκαν άλλα 52. (AP)Καταστροφές και δυστυχήματα Τουλάχιστον 28 άτομα σκοτώνονται στη διάρκεια δυστυχήματος με βάρκα στη Μόκουα της Νιγηρίας. (Al Jazeera)Πολιτική και εκλογές Ο πρόεδρος της Μαδαγασκάρης Αντρί Ραζοελίνα παραιτείται σύμφωνα με το σύνταγμα, προκειμένου να λάβει μέρος στις προσεχείς εκλογές, δικεδικώντας την επανεκλογή του. (Reuters)Αθλητισμός Παγκόσμιο Κύπελλο Καλαθοσφαίρισης Ανδρών 2023 Η Γερμανία κατακτά το πρώτο της Παγκόσμιο Κύπελλο Καλαθοσφαίρισης, νικώντας στον τελικό τη Σερβία με 83-77. (Associated Press) Σκάνδαλο Ρουμπιάλες Ο πρόεδρος της Ποδοσφαιρικής Ομοσπονδίας της Ισπανίας Λουίς Ρουμπιάλες ανακοινώνει την παραίτησή του, έπειτα από ανάρμοστες πράξεις στις οποίες προέβη ο ίδιος στη διάρκεια του τελικού του Παγκοσμίου Κυπέλλου Γυναικών. (AFP via France 24) Πόλεμος και επιθέσεις Καθώς συνεχίζονται για πέμπτη ημέρα οι συγκρούσεις ανάμεσα σε αντιμαχόμενες παρατάξεις στο παλαιστινιακό προσφυγικό στρατόπεδο Άιν αλ Χιλουέ στη Σιδώνα του Λιβανου σκοτώνονται άλλα 5 άτομα, με τον συνολικό αριθμό των νεκρών να ανέρχεται στους 10. Έξι από τους νεκρούς είναι μέλη της Φατάχ, δύο είναι φανατικοί ισλαμιστές και άλλα δύο είναι πολίτες. (Reuters)Καταστροφές και δυστυχήματα Κακοκαιρία Ντάνιελ Τουλάχιστον 200 άτομα πεθαίνουν στην βορειοανατολική Λιβύη από τις σφοδρές πλημμύρες που προκλήθηκαν από την καταιγίδα Ντανιέλ. (BBC News)Νόμος και έγκλημα Έξι Τούρκοι σκοτώνονται από μαζικά πυρά εναντίον οχήματος στην Αρτέμιδα στην Ανατολική Αττική. (Καθημερινή) Καταστροφές και δυστυχήματα Κακοκαιρία Ντάνιελ Ο αριθμός των νεκρών από τις πλημμύρες που προκλήθηκαν από την καταιγίδα Ντανιέλ στην βορειοανατολική Λιβύη ανέρχεται σε 6.000 άτομα, με τους αγνοουμένους να είναι χιλιάδες. (Al Jazeera) (BBC News) (CNN)Διεθνείς σχέσεις Ο Ηγέτης της Βόρειας Κορέας Κιμ Γιονγκ Ουν φτάνει στη Ρωσία για σύνοδο κορυφής με τον πρόεδρο Βλαντιμίρ Πούτιν. (NBC News)Νόμος και έγκλημα Ο Κέβιν Μακάρθι, πρόεδρος της Βουλή των Αντιπροσώπων των Ηνωμένων Πολιτειών, ανακοινώνει τη διεξαγωγή έρευνας για την παραπομπή του προέδρου Τζο Μπάιντεν. Η έρευνα αυτή υπό την ηγεσία του αντιπροσώπου Τζέιμς Κόμερ θα διεξαχθεί από την Επιτροπή Δικαστικών Υποθέσεων της Βουλής, την Επιτροπή Εποπτείας και την Επιτροπή Τρόπων και Μέσων.(Associated Press) Πόλεμος και επιθέσεις Ρωσική εισβολή στην Ουκρανία Η Ουκρανία δηλώνει ότι κατέστρεψε το ρωσικό αποβατικό πλοίο Minsk, ένα υποβρύχιο B-237 και ένα περιπολικό σκάφος KC-701 . Αναφέρεται ως η μεγαλύτερη επίθεση του πολέμου στην έδρα του Ρωσικού Ναυτικού του Στόλου της Μαύρης Θάλασσας στη Σεβαστούπολη. Η Ρωσία επιβεβαιώνει ότι δύο σκάφη έχουν υποστεί ζημιές από την επίθεση με πυραύλους Κρουζ και αναφέρει ότι τουλάχιστον 24 άτομα έχουν τραυματιστεί από τα πλήγματα. (AP) (Reuters), (MSN)Καταστροφές και δυστυχήματα Τουλάχιστον 56 άνθρωποι σκοτώνονται και άλλοι 37 τραυματίζονται από πυρκαγιά σε εννιαώροφη πολυκατοικία στο Κουόνγκ Ντινχ του Ανόι, στο Βιετνάμ. (Al Jazeera) Τρεις άνθρωποι σκοτώνονται και άλλοι τραυματίζονται από έκρηξη σε εργοστάσιο στο Κιέτι του Αμπρούτσο στην Ιταλία. Τρεις εργαζόμενοι είχαν επίσης σκοτωθεί από έκρηξη στο ίδιο εργοστάσιο το 2020. (La Repubblica)Διεθνείς σχέσεις Στη σύνοδο κορυφής Ρωσίας-Βόρειας Κορέας, που διεξάγεται στο κοσμοδρόμιο Βοστόχνι στην περιφέρεια Αμούρ, ο ηγέτης της Βόρειας Κορέας Κιμ Γιονγκ Ουν υπόσχεται να υποστηρίξει τον πρόεδρο της Ρωσίας Βλαντιμίρ Πούτιν. (AP) Οικονομία και επιχειρήσεις Οικονομία της Ευρωπαϊκής Ένωσης Η Ευρωπαϊκή Κεντρική Τράπεζα αυξάνει για 10η φορά τα επιτόκια για να μετριάσει τον υψηλό πληθωρισμό εν μέσω ανησυχιών ότι το υψηλότερο κόστος δανεισμού θα μπορούσε να ωθήσει την οικονομία σε ύφεση. (AP)Καταστροφές και δυστυχήματα Στην Ιταλία δύο άνθρωποι σκοτώνονται και άλλοι 25 τραυματίζονται σε σύγκρουση μεταξύ ενός λεωφορείου και ενός φορτηγού σε αυτοκινητόδρομο στη Ρώμη. (Il Messaggero)Διεθνείς σχέσεις Αναγνώριση του Ισλαμικού Εμιράτου του Αφγανιστάν Η Κίνα διορίζει τον Ζάο Σενγκ ως πρεσβευτή στο Αφγανιστάν, η πρώτη χώρα που στέλνει πρεσβευτή στο Αφγανιστάν μετά την κατάληψη της εξουσίας από τους Ταλιμπάν το 2021. Ωστόσο, η Κίνα εξακολουθεί να μην αναγνωρίζει την κυβέρνηση των Ταλιμπάν. (BBC News)Νόμος και έγκλημα Το Διεθνές Ποινικό Δικαστήριο ανοίγει γραφείο στο Κίεβο, πρωτεύουσα της Ουκρανίας, στο πλαίσιο των ερευνών του για εγκλήματα πολέμου, και γίνεται το μεγαλύτερο γραφείο του ΔΠΔ εκτός της έδρας του στη Χάγη στις Κάτω Χώρες. (Al Jazeera) Οικονομία και επιχειρήσεις Ρωσική εισβολή στην Ουκρανία, Διεθνείς κυρώσεις κατά τη διάρκεια του ρωσοουκρανικού πολέμου Οι Ουγγαρία, Πολωνία, και Σλοβακία επιβάλλουν εθνικές απαγορεύσεις εισαγωγών σε 24 ουκρανικά γεωργικά προϊόντα, συμπεριλαμβανομένων σιτηρών, λαχανικών, προϊόντων κρέατος και μελιού. (Reuters)Καταστροφές και δυστυχήματα Πυρκαγιές στη Χαβάη το 2023 Ο κυβερνήτης της Χαβάης Τζος Γκριν δηλώνει ότι ο αριθμός των νεκρών από τις πυρκαγιές στο Μάουι της Χαβάης μειώθηκε στους 97. (CBS News)Νόμος και έγκλημα Η Ομάδα Βάγκνερ κηρύσσεται από το Ηνωμένο Βασίλειο ως τρομοκρατική οργάνωση. (ABC News) Καταστροφές και δυστυχήματα Δεκατέσσερα άτομα σκοτώνονται σε αεροπορικό δυστύχημα στο Μπαρσέλος της Αμαζόνας, στη Βραζιλία. (BBC News)Διεθνείς σχέσεις Ο Νίγηρας, το Μάλι και η Μπουρκίνα Φάσο υπογράφουν ένα σύμφωνο τριών κρατών με την ονομασία Συμμαχία των Κρατών του Σαχέλ, με την υπόσχεση να υπερασπιστούν οποιοδήποτε από αυτά σε περίπτωση "εξέγερσης ή εξωτερικής επίθεσης". (Reuters)Νόμος και έγκλημα Ο ανώτατος εισαγγελέας της Λιβύης ανακοινώνει τη διεξαγωγή έρευνας για τις καταρρεύσεις φραγμάτων που οδήγησαν στις πλημμύρες που σκότωσαν περισσότερους από 11.000 ανθρώπους. (AP) Μεξικανικός πόλεμος κατά των ναρκωτικών Ο Οβίδιο Γκουσμάν Λόπες, γιος του Χοακίν "Ελ Τσάπο" Γκουσμάν, εκδίδεται στις Ηνωμένες Πολιτείες από το Μεξικό με την κατηγορία της διακίνησης ναρκωτικών και του ξεπλύματος χρήματος. (Reuters) Διεθνείς σχέσεις Σχέσεις Βόρειας Κορέας-Ρωσίας Η Σύνοδος Κορυφής Βόρειας Κορέας-Ρωσίας του 2023 ολοκληρώνεται, με τον Κιμ Γιονγκ Ουν να αναχωρεί από το Αρτιόμ, που βρίσκεται στα βόρεια του λιμανιού Βλαντιβοστόκ. (CNN)Αθλητισμός Η ομάδα Jumbo–Visma κερδίζει και τους τρεις μεγάλους γύρους (Grand Tours) του UCI World Tour του 2023, μετά τη νίκη του Σεπ Κους στον Ποδηλατικό Γύρο της Ισπανίας για το 2023. (AD) Καταστροφές και δυστυχήματα Είκοσι τέσσερις άνθρωποι σκοτώνονται και άλλοι 21 τραυματίζονται όταν λεωφορείο βυθίζεται σε φαράγγι στην Οροσειρά των Άνδεων, στο Περού. (BBC News) Εννέα Αιγύπτιοι στρατιώτες σκοτώνονται ή τραυματίζονται όταν ένα φορτηγό μεταφοράς που μετέφερε πυρομαχικά ανατρέπεται στο Κυβερνείο Σαρκία της Αιγύπτου. (Al Ahram) Ένα άτομο σκοτώνεται και άλλο ένα τραυματίζεται από σεισμό μεγέθους 5,1 Ρίχτερ κοντά στο Μαράντι, στην Τοσκάνη της Ιταλίας. (Il Resto del Carlino)Διεθνείς σχέσεις Διπλωματική κρίση Καναδά-Ινδίας 2023 Ο Καναδάς απελαύνει έναν κορυφαίο Ινδό διπλωμάτη αφού ο πρωθυπουργός Τζάστιν Τριντό λέει ότι υπάρχουν αξιόπιστες κατηγορίες που συνδέουν την κυβέρνηση της Ινδίας στη δολοφονία του Χαρντίπ Σινγκχ Νιτζάρ, ενός Σιχ ακτιβιστή και πολιτογραφημένου Καναδού πολίτη, ο οποίος πυροβολήθηκε μέχρι θανάτου έξω από το ναό των Σιχ στο Σάρεϊ , τον Ιούνιο. (AP) -hardeep-singh-nijjar-india-intl/index.html (CNN) Εξωτερικές σχέσεις της Ρωσίας Η Ρωσία ανακοινώνει ότι θα αποχωρήσει από το Ευρωαρκτικό Συμβούλιο Μπάρεντς, επικαλούμενη την έλλειψη συνεργασίας μεταξύ των μελών του συμβουλίου. (Bloomberg) Μια ανταλλαγή κρατουμένων λαμβάνει χώρα μεταξύ Ιράν και ΗΠΑ, με αποτέλεσμα την απελευθέρωση πέντε κρατουμένων από κάθε χώρα. Σύμφωνα με τους όρους της ανταλλαγής, το Ιράν θα αποκτήσει επίσης πρόσβαση σε έξι δισεκατομμύρια δολάρια που έχουν παγώσει σε νοτιοκορεάτικους τραπεζικούς λογαριασμούς. (Reuters) Πόλεμος και επιθέσεις Ισραηλινοπαλαιστινιακή σύγκρουση Τέσσερις Παλαιστίνιοι σκοτώνονται και άλλοι 30 τραυματίζονται σε επιδρομή του ισραηλινού στρατού στο στρατόπεδο προσφύγων της Τζενίν στην κατεχόμενη Δυτική Όχθη. Δύο Παλαιστίνιοι σκοτώθηκαν επίσης τόσο στην Ιεριχώ όσο και στην Καν Γιούνις εκείνο το απόγευμα. (Al Jazeera) Σύγκρουση στο Ναγκόρνο-Καραμπάχ Τέσσερις Αζέροι αστυνομικοί και δύο πολίτες σκοτώνονται από ξεχωριστές εκρήξεις ναρκών στο Ναγκόρνο-Καραμπάχ, με το Αζερμπαϊτζάν να κατηγορεί την Αρμενία για τους θανάτους. (AFP via Al Arabiya) Το Αζερμπαϊτζάν εξαπολύει επίθεση στο Ναγκόρνο-Καραμπάχ, απαιτώντας την αποχώρηση των αρμενικών δυνάμεων. Οι δυνάμεις του Αζερμπαϊτζάν χτυπούν το Στεπανακέρτ, την de facto πρωτεύουσά του. (Al Jazeera) (CBC News) Η Αρτσάχ λέει ότι 25 άνθρωποι, ανάμεσά τους ένα παιδί, σκοτώθηκαν λόγω των συγκρούσεων και άλλοι 138 τραυματίστηκαν. Το Αζερμπαϊτζάν λέει ότι ένας άμαχος σκοτώθηκε από βομβαρδισμούς στη Σούσα. (AP) Ρωσική εισβολή στην Ουκρανία Εννέα άνθρωποι σκοτώνονται σε ρωσικές επιθέσεις σε ολόκληρη την Ουκρανία, συμπεριλαμβανομένων έξι αμάχων στο Κουπιάνσκ της περιφέρειας Χάρκιβ.(Reuters)Τέχνες και πολιτισμός Το Ευρωπαϊκό Ινστιτούτο Υποβρύχιας Αρχαιολογίας ανακοινώνει την ανακάλυψη της τοποθεσίας ενός ναού του θεού Αμούν και ενός ελληνικού ιερού αφιερωμένου στην Αφροδίτη στο Ηράκλειο της Αμπού Κιρ Μπέι στην Αίγυπτο. (CNN)Καταστροφές και δυστυχήματα Δέκα άνθρωποι σκοτώνονται και άλλοι οκτώ τραυματίζονται από δύο ανεμοθύελλες στην Γιαντσένγκ και στη Σουτζιάν στην Γιανσκσού της Κίνας. (Reuters) Οκτώ άνθρωποι σκοτώνονται όταν ένα στρατιωτικό αεροσκάφος συντρίβεται στην κομητεία Λαμού στην Κένυα, κοντά στα σύνορα με τη Σομαλία. (AFP μέσω Africanews) Δύο άνθρωποι σκοτώνονται και άλλοι εννέα τραυματίζονται σοβαρά όταν λεωφορείο κάνει βουτιά σε μια χαράδρα κοντά στο Τσέτινιε στο Μαυροβούνιο. (Sky News)Υγεία και περιβάλλον Το Λάος αναφέρει το πρώτο κρούσμα mpox. Το υπουργείο Υγείας συνιστά στα επαρχιακά τμήματα υγείας να δημιουργήσουν εργαστηριακές εγκαταστάσεις για εξετάσεις προσυμπτωματικού ελέγχου. (Xinhua)Διεθνείς σχέσεις Το μπλοκ χωρών της Νοτιοανατολικής Ασίας ASEAN πραγματοποιεί την πρώτη κοινή στρατιωτική άσκηση στην Ινδονησία. Οι πενθήμερες ασκήσεις επικεντρώνονται στην ανθρωπιστική βοήθεια και την ανακούφιση από καταστροφές. (Kyodo News) Πόλεμος και επιθέσεις Σύγκρουση στο Ναγκόρνο-Καραμπάχ Ο Αμυντικός Στρατός της Αρτσάχ στο Ναγκόρνο-Καραμπάχ παραδίδεται, αποδεχόμενος τη ρωσική πρόταση για κατάπαυση του πυρός με το Αζερμπαϊτζάν και συμφωνώντας να εκκενώσει θέσεις μάχης, να αφοπλιστεί και να παραδώσει όλα τα πυρομαχικά και τον στρατιωτικό εξοπλισμό. (BBC News) 2023-09-20/ (Reuters) (APA.az) Χιλιάδες κάτοικοι του Αρτσάχ συγκεντρώνονται στο Αεροδρόμιο Στεπανακέρτ, όπου σταθμεύουν ορισμένοι Ρώσοι της ειρηνευτικής δύναμης, ζητώντας απομάκρυνση. (CTV News) Πολλοί Ρώσοι της ειρηνευτικής δύναμης σκοτώνονται όταν οι αζερικές δυνάμεις ανοίγουν πυρ εναντίον του UAZ Patriot τους κοντά στο Τσανκατάγκ της Μαρτακέρτ. Ο Αζέρος πρόεδρος Ιλχάμ Αλίεφ ζητά συγγνώμη για τους θανάτους και διατάζει έρευνα για το περιστατικό. (The Moscow Times) (Anadolu Agency)Καταστροφές και δυστυχήματα Τρία μέλη του Νοτιοαφρικανικού Ναυτικού σκοτώνονται και άλλα πέντε διασώζονται όταν μεγάλα κύματα έπληξαν ένα υποβρύχιο κοντά στο Κομετζίε, στο Δυτικό Ακρωτήριο της Νότιας Αφρικής. (News24)Διεθνείς σχέσεις Εξήντα επτά κράτη μέλη των Ηνωμένων Εθνών υπογράφουν τη Συνθήκη Ανοιχτής Θάλασσας. (AFP μέσω France 24)Επιστήμη και τεχνολογία Η παλαιότερη γνωστή ξύλινη κατασκευή, μια δομή από κορμούς 476.000 ετών, ανακαλύφθηκε στους Καταρράκτες Καλαμπό στη Ζάμπια σύμφωνα με μια μελέτη από το επιστημονικό περιοδικό Nature. (Live Science) Πόλεμος και επιθέσεις Σύγκρουση στο Ναγκόρνο-Καραμπάχ Οι αντιπρόσωποι από το Αζερμπαϊτζάν και το Αρτσάχ συναντώνται στην αζερική πόλη Γιεβλάχ. Καμία επίσημη συμφωνία δεν εγκρίνεται έπειτα από δύο ώρες συνομιλιών. (Daily Sabah) Ρωσική εισβολή στην Ουκρανία Τουλάχιστον δύο άμαχοι σκοτώνονται και άλλοι 21 τραυματίζονται σε επιδρομές ρωσικών οβίδων στην Ουκρανία. (AP)Επιχειρήσεις και οικονομία Ο Ρούπερτ Μέρντοχ ανακοινώνει την αποχώρησή του από πρόεδρος των Fox Corporation και News Corp. (NBC News)Καταστροφές και δυστυχήματα Τέσσερις άνθρωποι σκοτώνονται και άλλοι πέντε τραυματίζονται από έκρηξη σε αγωγό φυσικού αερίου στην κομητεία Βραντσέα της Ρουμανίας. (Reuters) Δύο άνθρωποι σκοτώνονται και περισσότεροι από 40 άλλοι τραυματίζονται όταν ένα λεωφορείο ανατρέπεται στην Βαβαγιάντα της Νέας Υόρκης, στις Ηνωμένες Πολιτείες. (NBC News)Επιστήμη και τεχνολογία Η NASA επιβεβαιώνει ότι το Διαστημικό Τηλεσκόπιο Τζέιμς Γουέμπ εντόπισε διοξείδιο του άνθρακα στο δορυφόρο του Δία Ευρώπη. Το διοξείδιο του άνθρακα, που ανιχνεύθηκε σε μια συγκεκριμένη περιοχή στην παγωμένη επιφάνεια του δορυφόρου πιστεύεται ότι προήλθε από το υπέδαφος του ωκεανού. (NASA) Πόλεμος και επιθέσεις Ρωσική εισβολή στην Ουκρανία Το αρχηγείο του Στόλου της Μαύρης Θάλασσας στη Σεβαστούπολη της Κριμαίας πλήττεται σε επίθεση με ουκρανικό πύραυλο, σκοτώνοντας σε τουλάχιστον ένα άτομο. (Al Jazeera)Καταστροφές και δυστυχήματα Έξι άνθρωποι σκοτώνονται, περισσότεροι από 100 άλλοι τραυματίζονται και τρεις αγνοούνται έπειτα από πυρκαγιά και επακόλουθες εκρήξεις σε εργοστάσιο κατασκευής μπαλών του γκολφ στην κομητεία Πινγκτούνγκ της Ταϊβάν. (ABC News Australia) Ένα άτομο σκοτώνεται και άλλα τέσσερα τραυματίζονται έπειτα από επεισόδιο σε διυλιστήριο πετρελαίου στην Μπαντάρ Αμπάς στην επαρχία Χορμοζγκάν του Ιράν. (Reuters μέσω The New Arab) Πόλεμος και επιθέσεις Σομαλικός εμφύλιος πόλεμος Τουλάχιστον 20 άτομα σκοτώνονται σε βομβιστική επίθεση αυτοκτονίας με παγιδευμένο όχημα σε σημείο ελέγχου στην Μπελεντουέινε της Χιράν, στη Σομαλία. (Xinhua)Καταστροφές και δυστυχήματα Από έκρηξη σε παράνομη αποθήκη καυσίμων στο Σεμέ Κοτζί του διαμερίσματος Ουεμέ, στο Μπενίν, σκοτώνονται τουλάχιστον 35 άτομα και άλλα 12 τραυματίζονται σοβαρά. (Al Jazeera) Πόλεμος και επιθέσεις Κρίση στο Βόρειο Κόσοβο Ένας Κοσοβάρος αστυνομικός σκοτώνεται και ένας άλλος τραυματίζεται κατά τη διάρκεια ενέδρας σε περιπολία τους στο Βόρειο Κοσσυφοπέδιο, κοντά στα σύνορα με τη Σερβία, αφού γύρω στους 30 ένοπλοι εισέβαλαν σε ένα χωριό. Τρεις από τους επιτιθέμενους σκοτώνονται αργότερα από πυροβολισμούς. (Al Jazeera) Ισραηλινοπαλαιστινιακή σύγκρουση Δύο Παλαιστίνιοι σκοτώνονται όταν Ισραηλινοί στρατιώτες εισβάλλουν σε στρατόπεδο προσφύγων στην Τουλκαρέμ, στην κατεχόμενη Δυτική Όχθη. (Al Jazeera)Επιχειρήσεις και οικονομία Η Σαουδική Αραβία ανακοινώνει ότι το ακαθάριστο εγχώριο προϊόν της έχει ξεπεράσει το 1 τρισεκατομμύριο $. (Al Arabiya)Καταστροφές και δυστυχήματα Δεκαέξι άνθρωποι σκοτώνονται από πυρκαγιά σε ανθρακωρυχείο στην Παντζού της Γκουιτσού της Κίνας. (AFP μέσω CNA) Έξι άνθρωποι σκοτώνονται όταν ένα τραίνο συγκρούεται με αυτοκίνητο στην κομητεία Χίλσμπορο, στη Φλόριντα των ΗΠΑ. (NBC News) Ένα άτομο σκοτώνεται και άλλα δέκα τραυματίζονται όταν ένα τουριστικό βαν πέφτει σε φαράγγι στο Μπαλίκ Πουλάου της Πενάνγκ, στη Μαλαισία. (CNA)Αθλητισμός Μαραθώνιος του Βερολίνου 2023 Η Τιγκίστ Ασέφα καταρρίπτει το παγκόσμιο ρεκόρ στον μαραθώνιο γυναικών. (The Guardian) Παγκόσμιο Πρωτάθλημα Φόρμουλα Ένα 2023 Στους αγώνες αυτοκινήτων, η Red Bull κερδίζει το 6ο της παγκόσμιο πρωτάθλημα κατασκευαστών έπειτα από τη νίκη του Μαξ Φερστάπεν στο γκραν πρι της Ιαπωνίας.(Reuters) Καταστροφές και δυστυχήματα Εξήντα οκτώ άνθρωποι σκοτώνονται και άλλοι 290 τραυματίζονται από έκρηξη σε αποθήκη καυσίμων κοντά στο Στεπανακέρτ του Αρτσάχ. (Al Jazeera) Έξι άνθρωποι σκοτώνονται και άλλοι 13 αγνοούνται έπειτα από ισχυρές βροχοπτώσεις και μια κατολίσθηση στην Πόλη της Γουατεμάλας στη Γουατεμάλα. (AFP μέσω GMA News) Πέντε άνθρωποι σκοτώνονται όταν δύο ιδιωτικά αεροσκάφη συγκρούονται στη Λα Γκαλανσίτα, στο Ντουράνγκο του Μεξικού. (AP)Νόμος και έγκλημα Ο δήμαρχος της Ντέρνα, στη Λιβύη, Αμπντελμουνέμ αλ Γκαϊθί και αρκετοί άλλοι αξιωματούχοι τίθενται υπό κράτηση κατηγορούμενοι για κακοδιαχείριση και αμέλεια, έπειτα από την κατάρρευση του φράγματος στην Ντέρνα, που σκότωσε πάνω από 5.000 ανθρώπους. (Reuters) Πόλεμος και επιθέσεις Εμφύλιος πόλεμος της Συρίας Είκοσι ένας ένοπλοι, τέσσερα μέλη των SDF και ένας πολίτης σκοτώνονται έπειτα από την επανάληψη των συγκρούσεων στο κυβερνείο της Ντέιρ ες Ζορ στη Συρία.(SOHR)Καταστροφές και δυστυχήματα Περισσότερα από 100 άτομα σκοτώνονται και περισσότερα από άλλα 150 τραυματίζονται από φωτιά σε γάμο στην Καραγκός στο κυβερνείο Νινευή του Ιράκ. (Al Arabiya)Πολιτική και εκλογές Ο πρόεδρος των Ηνωμένων Πολιτειών Τζο Μπάιντεν επισκέπτεται τους απεργoύς εργαζομένους της UAW κοντά στο Ντητρόιτ του Μίσιγκαν. Ο Αμερικανός πρόεδρος γίνεται ο πρώτος εν ενεργεία που συμμετέχει σε διαδήλωση τέτοιου είδους.(USA Today) Ο Ντάνιελ Άντριους ανακοινώνει την παραίτηση του από πρωθυπουργός της Βικτώρια στην Αυστραλία, έπειτα από εννέα χρόνια στην εξουσία. (The Guardian) Ο Άντονι Ρότα παραιτείται από πρόεδρος της Βουλής των Κοινοτήτων του Καναδά εν μέσω διαμάχης σχετικά με την απόφασή του να προσκαλέσει τον Γιαροσλάβ Χάνκα, έναν Ουκρανο-Καναδό βετεράνο των Waffen-SS, για να παρακολουθήσει μια ομιλία του προέδρου της Ουκρανίας Βολοντίμιρ Ζελένσκι και να συστήσει τον Χάνκα ως «ήρωα» στη Βουλή των Κοινοτήτων. (CBC News) Πόλεμος και επιθέσεις Το Αζερμπαϊτζάν αναφέρει ότι 192 από τα στρατεύματά του σκοτώθηκαν και περισσότερα από 500 άλλα τραυματίστηκαν κατά τη διάρκεια της επίθεσης της περασμένης εβδομάδας στο Ναγκόρνο-Καραμπάχ. (ABC News)Τέχνες και πολιτισμός Η απεργία του Σωματείου Σεναριογράφων Αμερικής τερματίζεται έπειτα από σχεδόν 22 εβδομάδες, ύστερα από συμφωνία που επιτεύχθηκε μεταξύ των διαπραγματευτών των συνδικάτων και των στούντιο και των υπηρεσιών ροής του Χόλιγουντ. (CNN)Καταστροφές και δυστυχήματα Σεισμός μεγέθους 4,2 Ρίχτερ πλήττει το υπερηφαίστειο στα Φλεγραία Πεδία κοντά στη Νάπολη της Ιταλίας. Είναι ο ισχυρότερος σεισμός που πλήττει τα Φλεγραία Πεδία τα τελευταία 40 χρόνια. Οι ειδικοί λένε ότι δεν επίκειται έκρηξη του υπερηφαιστείου, αλλά ζήτησαν επιθεώρηση των κτιρίων στην άμεση περιοχή. (Reuters)Νόμος και έγκλημα Πέντε άτομα, όλα μέλη της ίδιας οικογένειας Αράβων, σκοτώνονται από πυροβολισμούς στο Μπασμάτ Ταμπούν του Ισραήλ. (Reuters) Πόλεμος και επιθέσεις Επίθεση του Αζερμπαϊτζάν στο Ναγκόρνο-Καραμπάχ το 2023 Ο πρόεδρος της αποσχισθείσας Δημοκρατίας του Αρτσάχ Σαμβέλ Σαχραμανιάν, υπογράφει διάταγμα για τη διάλυση όλων των κρατικών θεσμών του Αρτσάχ το 2024. (CNN) Συλλαμβάνονται από την στρατιωτική κυβέρνηση της Μπουρκίνα Φάσο τέσσερις αξιωματικοί κατηγορούμενοι για απόπειρα πραξικοπήματος. Άλλοι δύο αξιωματικοί καταζητούνται. (CNN)Καταστροφές και δυστυχήματα Ένα άτομο σκοτώνεται και άλλα 162 τραυματίζονται σε έκρηξη σε αποθήκη κοντά στο αεροδρόμιο στην Τασκένδη του Ουζμπεκιστάν. (Al Jazeera)Υγεία και περιβάλλον Γύρω στους 1.000 ανθρώπους έχουν πεθάνει από δάγκειο πυρετό στο Μπανγκλαντές τις τελευταίες εβδομάδες, στο πιο σοβαρό ξέσπασμα της νόσου στη χώρα μέχρι στιγμής. (BBC News)Νόμος και έγκλημα Τρεις άνθρωποι σκοτώνονται κατά τη διάρκεια δύο πυροβολισμών και μιας εμπρηστικής επίθεσης σε εκπαιδευτικό νοσοκομείο και ένα κοντινό ιδιωτικό σπίτι στο Ρότερνταμ την Ολλανδίας . (Reuters) Εγκληματικότητα στη Σουηδία Μια γυναίκα σκοτώνεται στο σπίτι της στην Ουψάλα της Σουηδίας, κατά τη διάρκεια βομβιστικής επίθεσης που είχε σκοπό να στοχεύσει τον γείτονα της διπλανής πόρτας, ενώ δύο άνδρες σκοτώθηκαν και ένας άλλος τραυματίστηκε κατά τη διάρκεια δύο πυροβολισμών την προηγούμενη ημέρα στη Στοκχόλμη και το Γιόρντμπρο, καθώς κλιμακώνεται η θανατηφόρα βία που συνδέεται με μια διαμάχη μεταξύ εγκληματικών συμμοριών. (Euronews) Ο Σουηδός πρωθυπουργός Ουλφ Κρίστερσον καλεί τους αρχηγούς των ενόπλων δυνάμεων και την αστυνομία ως απάντηση στην ομαδική βία. (Reuters) Ο ιστορικός φίκος Gap Tree στη Νορθάμπερλαντ της Αγγλίας στο Ηνωμένο Βασίλειο, γνωστό και ως το δέντρο του "Ρομπέν των Δασών", κόβεται παράνομα. Συνελήφθη ένα 16χρονο αγόρι. (BBC News) Πόλεμος και επιθέσεις Τουλάχιστον 50 άτομα σκοτώνονται και περισσότερα από άλλα 50 τραυματίζονται σε βομβιστική επίθεση αυτοκτονίας στη διάρκεια θρησκευτικής συγκέντρωσης στο Μάστουνγκ του Μπαλουχιστάν στο Πακιστάν. (BBC News) Σομαλικός εμφύλιος πόλεμος Τουλάχιστον πέντε άνθρωποι σκοτώνονται και άλλοι 18 τραυματίζονται όταν ένας βομβιστής αυτοκτονίας της Αλ-Σαμπάαμπ ζωσμένος με εκρηκτικά ανατινάσσεται σε καφετέρια για τσάι στο Μογκαντίσου, πρωτεύουσα της Σομαλίας. (Reuters)Καταστροφές και δυστυχήματα Ο αριθμός των νεκρών από έκρηξη σε αποθήκη πυρομαχικών στο Μπερκατζόρ του Αρτσάχ τη Δευτέρα, αυξάνεται σε 170 άτομα. (Reuters) Δύο άνθρωποι σκοτώνονται και 17 τραυματίζονται όταν ένα σχολικό λεωφορείο ανατρέπεται στο The Wirral της Αγγλίας. (BBC News) Εννέα άτομα σκοτώνονται και άλλα τέσσερα διασώζονται, ενώ 21 διασώζονται έπειτα από την κατάρρευση ενός ορυχείου στο Τσεγκούτου της Δυτικής Μασοναλάντ, στη Ζιμπάμπουε. (New Zimbabwe)Νόμος και έγκλημα Συλλαμβάνεται από την αστυνομία ο Ντουέιν Ντέιβις για τη δολοφονία του Αμερικανού ράπερ Τουπάκ Σακούρ το 1996. (CNN) Ένας δεύτερος ύποπτος, ένας άντρας στην έκτη δεκαετία της ζωής του, συλλαμβάνεται για την πτώση του ιστορικού δέντρου φίκου Gap Tree στη Νορθάμπερλαντ του Ηνωμένου Βασιλείου. (Sky News) Πόλεμος και επιθέσεις Σύγκρουση στην Παπούα Πέντε μαχητές από το Ελεύθερο Κίνημα της Παπούα σκοτώνονται κατά τη διάρκεια πυροβολισμών με Ινδονήσιους στρατιώτες και αστυνομικούς στην επαρχία της Παπούας. (AP) Κρίση στα σύνορα Αρμενίας-Αζερμπαϊτζάν Το Αζερμπαϊτζάν κατηγορεί την Αρμενία ότι χρησιμοποίησε έναν ελεύθερο σκοπευτή για να σκοτώσει έναν από τους στρατιώτες του στην πόλη Καλμπατζάρ. Η Αρμενία αρνείται ανάμειξη στο περιστατικό. (The Star)Πολιτική και εκλογές Προεδρικές εκλογές στις Μαλδίβες 2023 Οι πολίτες στις Μαλδίβες ψηφίζουν σε επαναληπτικές εκλογές μεταξύ των υποψηφίων Μοχάμεντ Μουιζού και Ιμπραΐμ Μοχάμετ Σολίχ. (Reuters) Σλοβακικές βουλευτικές εκλογές 2023 Οι Σλοβάκοι ψηφοφόροι εκλέγουν τα 150 μέλη του Εθνικού Συμβουλίου. (Reuters)